ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สข. 25/2547เรื่อง การจัดให้มีและการให้ความเห็นชอบนักวิเคราะห์การลงทุนในหลักทรัพย์และมาตรฐานการปฏิบัติงาน โดยที่บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์อาจเผยแพร่ข้อมูลใด ๆ เกี่ยวกับการวิเคราะห์การลงทุนในหลักทรัพย์ที่มีลักษณะเป็นการให้คําแนะนําไม่ว่าโดยทางตรงหรือทางอ้อม เกี่ยวกับคุณค่าของหลักทรัพย์ หรือความเหมาะสมในการลงทุนที่เกี่ยวกับหลักทรัพย์นั้น โดยการดําเนินการดังกล่าวเป็นส่วนหนึ่งหรือเกี่ยวเนื่องกับการประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ ดังนั้น เพื่อให้ผู้ลงทุนได้รับคําแนะนําการลงทุนในหลักทรัพย์จากบุคคลที่มีความรู้ความเข้าใจในหลักวิชาการเกี่ยวกับการวิเคราะห์การลงทุนในหลักทรัพย์ ได้รับการปฏิบัติตามหลักเกณฑ์การปฏิบัติงานที่ดีและไม่ถูกเอาเปรียบ จึงควรกําหนดหลักเกณฑ์ในการให้ความเห็นชอบและกํากับดูแลบุคคลดังกล่าว อาศัยอํานาจตามความในข้อ 12/1 วรรคสองแห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 42/2543 เรื่อง หลักเกณฑ์ เงื่อนไข และวิธีการในการเป็นนายหน้าซื้อขายหลักทรัพย์และการค้าหลักทรัพย์ ที่มิใช่ตราสารแห่งหนี้ ลงวันที่ 26 กันยายน พ.ศ. 2543 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กข. 19/2547 เรื่อง หลักเกณฑ์ เงื่อนไข และวิธีการในการเป็นนายหน้าซื้อขายหลักทรัพย์และการค้าหลักทรัพย์ ที่มิใช่ตราสารแห่งหนี้ (ฉบับที่ 5) ลงวันที่ 16 เมษายน พ.ศ. 2547 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ 1 กรกฎาคม พ.ศ. 2547 เป็นต้นไปข้อ ๒ ในประกาศนี้ "บริษัทหลักทรัพย์" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ "ผู้ให้คําแนะนํา" หมายความว่า ผู้ให้คําแนะนําตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการในการเป็นที่ปรึกษาการลงทุนและการตั้งตัวแทนที่ปรึกษาการลงทุน "ผู้จัดการกองทุนรวม" หมายความว่า ผู้ได้รับความเห็นชอบเป็นผู้จัดการกองทุนรวมตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการในการให้ความเห็นชอบผู้จัดการกองทุนรวม "ผู้จัดการกองทุนส่วนบุคคล" หมายความว่า ผู้ได้รับความเห็นชอบเป็นผู้จัดการกองทุนส่วนบุคคลตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการในการให้ความเห็นชอบผู้จัดการกองทุนส่วนบุคคล และการจัดการกองทุนส่วนบุคคลของผู้จัดการกองทุนส่วนบุคคล "สถาบันฝึกอบรม" หมายความว่า สถาบันพัฒนาความรู้ตลาดทุนและสถาบันฝึกอบรมอื่นที่สํานักงานให้การยอมรับ "ผู้ทําหน้าที่ขายหรือรับซื้อคืนหน่วยลงทุน" หมายความว่า ผู้ทําหน้าที่ขายหรือรับซื้อคืหน่วยลงทุนตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการขายหรือรับซื้อคืนหน่วยลงทุนและการตั้งตัวแทนสนับสนุน "ตัวแทนสนับสนุน" หมายความว่า ตัวแทนสนับสนุนตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการขายหรือรับซื้อคืนหน่วยลงทุนและการตั้งตัวแทนสนับสนุน "ผู้ทําหน้าที่ชักชวนลูกค้าหรือวางแผนการลงทุน" หมายความว่า ผู้ทําหน้าที่ชักชวนลูกค้าหรือวางแผนการลงทุนให้แก่ลูกค้าตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการในการชักชวนลูกค้า การวางแผนการลงทุน และการตั้งตัวแทนด้านการตลาดกองทุนส่วนบุคคล "ตัวแทนด้านการตลาดกองทุนส่วนบุคคล" หมายความว่า ตัวแทนด้านการตลาดกองทุนส่วนบุคคลตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการในการชักชวนลูกค้า การวางแผนการลงทุน และการตั้งตัวแทนด้านการตลาดกองทุนส่วนบุคคล"บริษัทที่ปรึกษาการลงทุน" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการเป็นที่ปรึกษาการลงทุน "บริษัทที่เกี่ยวข้อง" หมายความว่า (1) บริษัทที่บริษัทหลักทรัพย์ถือหุ้นตั้งแต่ร้อยละยี่สิบของจํานวนสิทธิออกเสียงของหุ้นที่จําหน่ายได้แล้วทั้งหมดที่มีสิทธิออกเสียงของบริษัทนั้น (2) บริษัทที่ถือหุ้นในบริษัทหลักทรัพย์ตั้งแต่ร้อยละยี่สิบของจํานวนสิทธิออกเสียงของหุ้นที่จําหน่ายได้แล้วทั้งหมดที่มีสิทธิออกเสียงของบริษัทหลักทรัพย์นั้น (3) บริษัทที่มีผู้ถือหุ้นซึ่งถือหุ้นทั้งในบริษัทดังกล่าว และในบริษัทหลักทรัพย์ตั้งแต่ร้อยละยี่สิบของจํานวนสิทธิออกเสียงของหุ้นที่จําหน่ายได้แล้วทั้งหมดที่มีสิทธิออกเสียงของบริษัทและบริษัทหลักทรัพย์นั้น "ผู้จัดจําหน่ายหลักทรัพย์" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดจําหน่ายหลักทรัพย์ "ที่ปรึกษาทางการเงิน" หมายความว่า ที่ปรึกษาทางการเงินที่ได้รับความเห็นชอบจากสํานักงานตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการให้ความเห็นชอบที่ปรึกษาทางการเงินและขอบเขตการดําเนินงาน "สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ข้อ ๓ ให้บริษัทหลักทรัพย์จัดให้มีนักวิเคราะห์การลงทุนในหลักทรัพย์ที่ได้รับความเห็นชอบตามประกาศนี้ ตั้งแต่วันที่ 1 ตุลาคม พ.ศ. 2547 เป็นต้นไปข้อ ๔ ให้บุคคลที่ประสงค์จะขอความเห็นชอบเป็นนักวิเคราะห์การลงทุนในหลักทรัพย์ จัดส่งข้อมูลผ่านระบบงานอิเล็กทรอนิกส์ที่สํานักงานจัดไว้เพื่อการขอความเห็นชอบดังกล่าว และนําส่งเอกสารที่มีข้อมูลเช่นเดียวกับที่ได้ส่งผ่านระบบงานอิเล็กทรอนิกส์ให้สํานักงานภายในวันทําการถัดจากวันที่ได้จัดส่งข้อมูลผ่านระบบดังกล่าวข้อ ๕ ในกรณีที่ผู้ขอความเห็นชอบตามข้อ 4 เป็นผู้ให้คําแนะนํา ผู้จัดการกองทุนรวม หรือผู้จัดการกองทุนส่วนบุคคล ให้ถือว่าบุคคลที่ยื่นขอนั้นได้รับความเห็นชอบจากสํานักงานตามประกาศนี้แล้ว หมวด ๑ คุณสมบัติและลักษณะต้องห้าม ข้อ ๖ ผู้ขอความเห็นชอบเป็นนักวิเคราะห์การลงทุนในหลักทรัพย์ ต้องมีคุณสมบัติข้อหนึ่งข้อใดดังต่อไปนี้ (1) เป็นผู้ผ่านการทดสอบความรู้เกี่ยวกับการวิเคราะห์การลงทุนในหลักทรัพย์จากสถาบันฝึกอบรมหรือตามหลักสูตรที่สํานักงานให้ความเห็นชอบมาแล้วไม่เกินสองปีในวันยื่นคําขอ และหากเป็นผู้ผ่านการทดสอบความรู้ดังกล่าวมาแล้วเกินสองปี ต้องผ่านการเข้าอบรมความรู้ตามหลักสูตรของสถาบันฝึกอบรมหรือตามหลักสูตรที่สํานักงานให้ความเห็นชอบภายในสองปีก่อนวันยื่นคําขอ (2) เป็นผู้ผ่านการทดสอบความรู้ตามหลักสูตร Chartered Financial Analyst (CFA) หรือหลักสูตร Certified Investment and Securities Analyst (CISA) ตั้งแต่ระดับหนึ่งขึ้นไป และผ่านการทดสอบความรู้ตามหลักสูตรเกี่ยวกับกฎ ระเบียบ รวมทั้งข้อบังคับที่เกี่ยวข้องกับการปฏิบัติงานจากสถาบันฝึกอบรมหรือตามหลักสูตรที่สํานักงานให้ความเห็นชอบ ทั้งนี้ การผ่านการทดสอบความรู้ดังกล่าวต้อง ไม่เกินสองปีในวันยื่นคําขอ และหากเป็นผู้ผ่านการทดสอบความรู้มาแล้วเกินสองปี ต้องผ่านการเข้าอบรมความรู้ตามหลักสูตรของสถาบันฝึกอบรมหรือตามหลักสูตรที่สํานักงานให้ความเห็นชอบ (refresher course) ภายในสองปีก่อนวันยื่นคําขอ (3) เป็นผู้ที่ได้รับอนุญาตจากองค์กรกํากับดูแลตลาดทุนของต่างประเทศที่สํานักงานยอมรับโดยทําหน้าที่ในทํานองเดียวกันกับการเป็นนักวิเคราะห์การลงทุนในหลักทรัพย์ และผ่านการทดสอบความรู้ตามหลักสูตรเกี่ยวกับกฎ ระเบียบ รวมทั้งข้อบังคับที่เกี่ยวข้องกับการปฏิบัติงานจากสถาบันฝึกอบรมหรือตามหลักสูตรที่สํานักงานให้ความเห็นชอบมาแล้วไม่เกินสองปีในวันยื่นคําขอ และหากเป็นผู้ผ่านการทดสอบความรู้มาแล้วเกินสองปี ต้องผ่านการเข้าอบรมความรู้ตามหลักสูตรของสถาบันฝึกอบรมหรือตามหลักสูตรที่สํานักงานให้ความเห็นชอบ (refresher course) ภายในสองปีก่อนวันยื่นคําขอ (4) เป็นผู้ที่ดํารงตําแหน่งผู้บริหารที่ดูแลรับผิดชอบสายงานที่เกี่ยวกับการวิเคราะห์การลงทุนในหลักทรัพย์ และจํากัดบริษัทหลักทรัพย์แต่ละแห่งเพียงหนึ่งราย ข้อ ๗ ผู้ขอความเห็นชอบเป็นนักวิเคราะห์การลงทุนในหลักทรัพย์นอกจากต้องมีคุณสมบัติตามข้อ 6 แล้ว ต้องไม่มีลักษณะต้องห้ามดังต่อไปนี้ด้วย (1) เป็นบุคคลล้มละลาย (2) เป็นบุคคลที่อยู่ในระหว่างถูกศาลสั่งพิทักษ์ทรัพย์ (3) เป็นคนไร้ความสามารถหรือคนเสมือนไร้ความสามารถ (4) เป็นบุคคลที่มีชื่ออยู่ในบัญชีรายชื่อบุคคลที่ตลาดหลักทรัพย์แห่งประเทศไทยเห็นว่าไม่สมควรเป็นผู้บริหารตามข้อบังคับตลาดหลักทรัพย์แห่งประเทศไทย (5) อยู่ระหว่างถูกกล่าวโทษหรือถูกดําเนินคดีตามกฎหมายว่าด้วยหลักทรัพย์และตลาดหลักทรัพย์ กฎหมายว่าด้วยการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์ กฎหมายว่าด้วยการธนาคารพาณิชย์ กฎหมายว่าด้วยประกันชีวิต กฎหมายว่าด้วยประกันวินาศภัย หรือกฎหมายอื่นที่เกี่ยวกับธุรกิจทางการเงิน ไม่ว่าจะเป็นกฎหมายไทยหรือกฎหมายต่างประเทศ โดยหน่วยงานที่มีอํานาจตามกฎหมายนั้น ทั้งนี้ ในความผิดเกี่ยวกับการกระทําอันไม่เป็นธรรมเกี่ยวกับการซื้อขายหลักทรัพย์หรือการปฏิบัติงานที่มีลักษณะเป็นการหลอกลวง ฉ้อฉล หรือทุจริต (6) อยู่ระหว่างถูกกล่าวโทษหรือถูกดําเนินคดีตามกฎหมายว่าด้วยการป้องกันและปราบปรามการฟอกเงิน ไม่ว่าจะเป็นกฎหมายไทยหรือกฎหมายต่างประเทศ โดยหน่วยงานที่มีอํานาจตามกฎหมายนั้น (7) อยู่ระหว่างถูกสํานักงานสั่งพักการปฏิบัติงานเป็นเจ้าหน้าที่การตลาด ผู้ทําหน้าที่ขายหรือรับซื้อคืนหน่วยลงทุน ตัวแทนสนับสนุน ผู้ทําหน้าที่ชักชวนลูกค้าหรือวางแผนการลงทุน หรือตัวแทนด้านการตลาดกองทุนส่วนบุคคล หรือการอนุญาตให้บริษัทที่ปรึกษาการลงทุนตั้งให้เป็นผู้ให้คําแนะนํา (8) อยู่ระหว่างถูกสํานักงานสั่งพักการปฏิบัติหน้าที่ในการเป็นผู้จัดการกองทุนรวมหรือผู้จัดการกองทุนส่วนบุคคล (9) ได้รับโทษจําคุกโดยคําพิพากษาถึงที่สุดให้จําคุกในความผิดเกี่ยวกับทรัพย์ที่กระทําโดยทุจริต (10) ต้องคําพิพากษาหรือถูกเปรียบเทียบปรับเนื่องจากกระทําความผิดตามกฎหมายตาม (5) หรือ (6) (11) ถูกไล่ออก ปลดออก หรือให้ออกจากงาน อันเนื่องจากการกระทําโดยทุจริต (12) ถูกสํานักงานเพิกถอนการให้ความเห็นชอบเป็นนักวิเคราะห์การลงทุนในหลักทรัพย์ (13) ถูกสํานักงานเพิกถอนการขึ้นทะเบียนเป็นเจ้าหน้าที่การตลาด การให้ความเห็นชอบเป็นผู้ทําหน้าที่ขายหรือรับซื้อคืนหน่วยลงทุน ตัวแทนสนับสนุน ผู้ทําหน้าที่ชักชวนลูกค้าหรือวางแผนการลงทุน หรือตัวแทนด้านการตลาดกองทุนส่วนบุคคล หรือการอนุญาตให้บริษัทที่ปรึกษาการลงทุนตั้งให้เป็นผู้ให้คําแนะนํา (14) ถูกสํานักงานเพิกถอนการให้ความเห็นชอบเป็นผู้จัดการกองทุนรวมหรือผู้จัดการกองทุนส่วนบุคคล (15) มีการทํางานอันส่อไปในทางไม่สุจริตในลักษณะที่อาจเข้าข่ายความผิดเกี่ยวกับทรัพย์ (16) มีการทํางานที่มีลักษณะอันเป็นการหลอกลวงหรือไม่ซื่อสัตย์สุจริตหรือแสดงถึงการขาดความรับผิดชอบ ไม่ระมัดระวังรักษาผลประโยชน์ของลูกค้าหรือขาดความรอบคอบ หรือสะท้อนถึงการทํางานที่ไม่เป็นธรรมหรือไม่น่าเชื่อถือ ในการพิจารณาคําขอความเห็นชอบ สํานักงานจะพิจารณาประวัติการมีลักษณะต้องห้ามตาม (9) ถึง (16) ภายในระยะเวลาสามปีย้อนหลังนับแต่วันที่ยื่นคําขอ หมวด ๒ การให้ความเห็นชอบ และการสิ้นสุดการให้ความเห็นชอบ ข้อ ๘ สํานักงานจะแจ้งผลการพิจารณาคําขอความเห็นชอบภายในสามสิบวันนับแต่วันที่สํานักงานได้รับเอกสารหลักฐานถูกต้องครบถ้วน และในกรณีที่สํานักงานไม่ให้ความเห็นชอบบุคคลใด สํานักงานจะแจ้งเหตุผลไปพร้อมกันด้วยสํานักงานอาจแจ้งให้ผู้ขอความเห็นชอบชี้แจงหรือส่งเอกสารหลักฐานอื่นเพิ่มเติมได้ตามที่เห็นสมควรภายในระยะเวลาที่สํานักงานกําหนด หากบุคคลดังกล่าวมิได้ปฏิบัติหรือดําเนินการตามที่กําหนด สํานักงานจะถือว่าบุคคลนั้นไม่ประสงค์จะขอความเห็นชอบอีกต่อไปข้อ ๙ 9 ให้ผู้ได้รับความเห็นชอบเป็นนักวิเคราะห์การลงทุนในหลักทรัพย์เข้าอบรมความรู้เกี่ยวกับการวิเคราะห์การลงทุนในหลักทรัพย์จากสถาบันฝึกอบรมหรือตามหลักสูตรที่สํานักงานให้ความเห็นชอบ (refresher course) อย่างน้อยหนึ่งครั้งภายในทุกช่วงสองปี เว้นแต่ในการเข้าอบรมครั้งแรกภายหลังจากการได้รับความเห็นชอบ สํานักงานอาจกําหนดช่วงระยะเวลาที่ต้องเข้าอบรมให้เป็นช่วงเวลามากกว่าสองปีก็ได้ในกรณีผู้ได้รับความเห็นชอบเป็นผู้ให้คําแนะนํา เป็นผู้จัดการกองทุนรวม หรือผู้จัดการกองทุนส่วนบุคคล ให้ถือว่าการเข้าอบรมความรู้เกี่ยวกับการเป็นที่ปรึกษาการลงทุน หรือการทําหน้าที่เป็นผู้จัดการกองทุนรวม หรือผู้จัดการกองทุนส่วนบุคคล แล้วแต่กรณี เป็นการเข้าอบรมตามวรรคหนึ่งความในวรรคหนึ่งไม่ใช้บังคับกับนักวิเคราะห์การลงทุนในหลักทรัพย์ที่มีคุณสมบัติตามข้อ 6(4)ข้อ ๑๐ ในกรณีที่ปรากฏข้อเท็จจริงต่อสํานักงานว่าผู้ได้รับความเห็นชอบเป็นนักวิเคราะห์การลงทุนในหลักทรัพย์รายใดขาดคุณสมบัติ มีลักษณะต้องห้าม หรือฝ่าฝืนหรือไม่ปฏิบัติตามหลักเกณฑ์ที่กําหนดในประกาศนี้ สํานักงานอาจดําเนินการดังต่อไปนี้ (1) ภาคทัณฑ์ (2) สั่งพักการปฏิบัติงานตามระยะเวลาหรือเงื่อนไขที่กําหนด (3) เพิกถอนการให้ความเห็นชอบ ในกรณีที่สํานักงานสั่งเพิกถอนการให้ความเห็นชอบตาม (3) สํานักงานอาจกําหนดระยะเวลาหรือเงื่อนไขในการรับพิจารณาคําขอความเห็นชอบของบุคคลดังกล่าวในคราวต่อไปด้วยก็ได้ และเมื่อพ้นกําหนดระยะเวลาหรือเมื่อได้ปฏิบัติตามเงื่อนไขที่กําหนดแล้ว สํานักงานจะไม่นําประวัติการกระทําที่เป็นเหตุให้สั่งเพิกถอนการให้ความเห็นชอบมาประกอบการพิจารณาคําขอความเห็นชอบของบุคคลดังกล่าวอีกหมวด ๓ มาตรฐานการปฏิบัติงาน ข้อ ๑๑ นักวิเคราะห์การลงทุนในหลักทรัพย์ต้องปฏิบัติงานให้เป็นไปตามหลักเกณฑ์ดังต่อไปนี้ (1) วิเคราะห์ ให้คําแนะนําหรือเผยแพร่ข้อมูลด้วยความสุจริต เป็นธรรม เป็นอิสระ รวมทั้งใช้ความระมัดระวังเอาใจใส่ โดยคํานึงถึงผลประโยชน์ของลูกค้าเป็นสําคัญ (2) อธิบายให้ลูกค้าทราบถึงลักษณะและความเสี่ยงที่เกี่ยวข้องกับหลักทรัพย์ที่ทําการวิเคราะห์ ให้คําแนะนําหรือเผยแพร่ข้อมูลนั้น (3) วิเคราะห์ ให้คําแนะนําหรือเผยแพร่ข้อมูลตามหลักวิชาอันเป็นที่ยอมรับ โดยมีความรู้ความเข้าใจเกี่ยวกับหลักทรัพย์ และมีเอกสารหลักฐานที่สามารถนํามาใช้อ้างอิงได้ (4) ใช้วิจารณญาณในการวิเคราะห์ ให้คําแนะนําหรือเผยแพร่ข้อมูล หากเป็นการวิเคราะห์ ให้คําแนะนําหรือเผยแพร่ข้อมูล ซึ่งเป็นผลจากการวิเคราะห์ข่าวที่อาจมีผลกระทบต่อการลงทุนในหลักทรัพย์ และแจ้งให้ลูกค้าทราบถึงแหล่งที่มาของข่าวดังกล่าวด้วย (5) ไม่ทําการวิเคราะห์ ให้คําแนะนําหรือเผยแพร่ข้อมูลซึ่งอาจก่อให้เกิดความเข้าใจผิด หรือละเว้นที่จะเปิดเผยข้อมูลอันเป็นสาระสําคัญซึ่งอาจก่อให้เกิดความเข้าใจผิด และไม่ทําการวิเคราะห์ ให้คําแนะนําหรือเผยแพร่ข้อมูลโดยมีเจตนาหลอกลวงผู้อื่นหรือโดยมีการรับประกันผลตอบแทน (6) ไม่นําข้อมูลของลูกค้าไปเปิดเผย เว้นแต่เป็นการเปิดเผยตามหน้าที่ (7) แจ้งชื่อนักวิเคราะห์การลงทุนในหลักทรัพย์ และชื่อบริษัทหลักทรัพย์ที่มอบหมายให้ทําหน้าที่วิเคราะห์การลงทุนในหลักทรัพย์ เมื่อมีการให้คําแนะนํา หรือเปิดเผยไว้ในรายงานหรือบทความการวิเคราะห์การลงทุนในหลักทรัพย์ที่ได้จัดทําขึ้นเพื่อเผยแพร่แก่ลูกค้าข้อ ๑๒ ห้ามมิให้นักวิเคราะห์การลงทุนในหลักทรัพย์ให้คําแนะนําหรือเผยแพร่ข้อมูลการวิเคราะห์การลงทุนในหลักทรัพย์ในลักษณะที่อาจก่อให้เกิดความขัดแย้งทางผลประโยชน์ดังต่อไปนี้ เว้นแต่ได้เปิดเผยให้ลูกค้าทราบถึงความขัดแย้งทางผลประโยชน์นั้น (1) บริษัทหลักทรัพย์หรือบริษัทที่เกี่ยวข้องเป็นผู้ออกหลักทรัพย์นั้น (2) ผู้บริหารของบริษัทหลักทรัพย์เป็นกรรมการในบริษัทผู้ออกหลักทรัพย์นั้น (3) บริษัทหลักทรัพย์ ผู้บริหารของบริษัทหลักทรัพย์ หรือนักวิเคราะห์การลงทุนในหลักทรัพย์ถือหุ้นในบริษัทผู้ออกหลักทรัพย์นั้นเกินร้อยละห้าของจํานวนหุ้นที่มีสิทธิออกเสียงทั้งหมดของบริษัทผู้ออกหลักทรัพย์นั้น ทั้งนี้ ในการนับหุ้นของผู้บริหารหรือนักวิเคราะห์การลงทุนในหลักทรัพย์ ให้นับรวมหุ้นของคู่สมรสและบุตรที่ยังไม่บรรลุนิติภาวะของบุคคลดังกล่าวด้วยข้อ ๑๓ ในการเผยแพร่บทความหรืองานวิจัยเกี่ยวกับหลักทรัพย์ที่บริษัทหลักทรัพย์เป็นผู้จัดจําหน่ายหลักทรัพย์หรือเป็นที่ปรึกษาทางการเงินซึ่งอยู่ภายใต้บังคับประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการในการจัดจําหน่ายหลักทรัพย์ หรือประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการให้ความเห็นชอบที่ปรึกษาทางการเงินและขอบเขตการดําเนินงาน ให้นักวิเคราะห์การลงทุนในหลักทรัพย์ปฏิบัติงานให้เป็นไปตามหลักเกณฑ์ที่กําหนดตามประกาศดังกล่าว แล้วแต่กรณี ข้อ ๑๔ ห้ามมิให้นักวิเคราะห์การลงทุนในหลักทรัพย์ซื้อขายหลักทรัพย์ที่ตนอยู่ระหว่างการจัดทํารายงานหรือบทความการวิเคราะห์การลงทุนในหลักทรัพย์เพื่อเผยแพร่แก่ลูกค้าของบริษัทหลักทรัพย์จนกว่ารายงานหรือบทความนั้นจะได้เผยแพร่แก่ลูกค้าแล้วไม่น้อยกว่าสามวันทําการ หมวด ๔ บทเฉพาะกาล ข้อ ๑๕ ให้บุคคลที่ยื่นคําขอความเห็นชอบเป็นนักวิเคราะห์การลงทุนในหลักทรัพย์ต่อสํานักงาน ได้รับยกเว้นคุณสมบัติตามข้อ 6(1) (2) หรือ (3) หากบุคคลดังกล่าวมีคุณสมบัติตามข้อหนึ่งข้อใดดังต่อไปนี้ (1) เป็นผู้มีประสบการณ์การทํางานกับบริษัทหลักทรัพย์ ทางด้านการวิเคราะห์การลงทุนในหลักทรัพย์หรือการวิเคราะห์เกี่ยวกับภาวะเศรษฐกิจและอุตสาหกรรมมาแล้วไม่น้อยกว่าสองปี ทั้งนี้ ประสบการณ์การทํางานดังกล่าวต้องอยู่ภายในช่วงระยะเวลาห้าปีย้อนหลังนับแต่วันยื่นคําขอ (2) เป็นผู้ได้รับการมอบหมายจากบริษัทหลักทรัพย์ให้ทําหน้าที่วิเคราะห์การลงทุนในหลักทรัพย์หรือวิเคราะห์เกี่ยวกับภาวะเศรษฐกิจและอุตสาหกรรม ในขณะที่ยื่นคําขอ และ (ก) ผ่านการทดสอบความรู้ตามหลักสูตร Chartered Financial Analyst (CFA) หรือหลักสูตร Certified Investment and Securities Analyst (CISA) ตั้งแต่ระดับหนึ่งขึ้นไป (ข) ได้รับอนุญาตจากองค์กรกํากับดูแลตลาดทุนของต่างประเทศที่สํานักงานยอมรับโดยทําหน้าที่ในทํานองเดียวกันกับการเป็นนักวิเคราะห์การลงทุนในหลักทรัพย์ หรือ (ค) ผ่านการอบรมความรู้ตามโครงการสร้างนักวิเคราะห์หลักทรัพย์ใหม่ที่มีคุณภาพที่จัดขึ้นโดยสมาคมนักวิเคราะห์หลักทรัพย์ ความใน (1) และ(2)(ก) (ข) ให้ใช้กับบุคคลที่ยื่นคําขอความเห็นชอบภายในวันที่ 31 ธันวาคม พ.ศ. 2547 ความใน (2)(ค) ให้ใช้กับบุคคลที่ยื่นคําขอความเห็นชอบภายในวันที่ 30 มิถุนายน พ.ศ. 2548 และการให้ความเห็นชอบมีกําหนดระยะเวลาหนึ่งปีผู้มีอํานาจลงนาม - ประกาศ ณ วันที่ 22 มิถุนายน พ.ศ. 2547 (นายธีระชัย ภูวนาถนรานุบาล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์